Somnox, robotul care te ajută să adormi după o zi stresantă: cât costă.
Somnox este robotul care te ajută să adormi și să dormi bine. Redă sunete liniștitoare pe care le poți încărca și programa. Robotul respiră și fără să știi, îți sincronizezi respirația cu a robotului.
După o zi stresantă, îți e mai greu să adormi. Și când reușești, ai un somn agitat și te trezești mai obosit decât te-ai culcat.Soluția este Somnox. Un robot care te ajută să dormi bine. Redă sunetul unei cascade sau îți pune piese alese de tine care să te relaxeze.Principala caracteristică este respirația, pentru că, da, robotul respiră. Și poți alege să-ți sincronizezi respirația cu el sau să-și sincronizeze el respirația cu a ta.Julian Jagtenberg, fondator Somnox: "În loc să apelez la medicamente care dau dependență, mi-au recomandat sunete și respirație, o metodă demonstrată care te ajută să dormi și să te relaxezi.“Să-ți spun și despre aspectele mai puțin atractive. Trebuie să îl ții 3 ore jumătate la încărcat și costă 600 de dolari.